ఇష్క్ (2021 సినిమా)

ఇష్క్ రొమాంటిక్ ఎంట‌ర్‌టైన‌ర్ గా రూపొందిన తెలుగు సినిమా. మలయాళంలో విజయం సాధించిన ‘ఇష్క్’ చిత్రాన్ని అదే పేరుతో తెలుగులో రీమేక్ చేస్తున్నారు. ఆర్. బి. చౌదరి స‌మ‌ర్పకులుగా మెగా సూపర్ గుడ్ ఫిలింస్ పతాకంపై ఎన్వీ ప్రసాద్‌, పార‌స్ జైన్‌, వాకాడ అంజ‌న్ కుమార్ నిర్మించిన ఈ చిత్రానికి య‌స్‌.య‌స్‌.రాజు ద‌ర్శక‌త్వం వహించగా, తేజ సజ్జా, ప్రియా ప్రకాష్ వారియర్ హీరో హీరోయిన్ గా నటించారు. ఈ సినిమా 2021, జూలై 30న విడుదలైంది.

కథ
సాఫ్ట్‌వేర్‌ ఇంజనీర్‌ సిద్దార్థ్‌ అలియాస్‌  సిద్దు -  అను (ప్రియా ప్రకాష్ వారియర్) అనే అమ్మాయితో ప్రేమలో ఉంటాడు. అను బర్త్ డే సందర్భంగా ఆమెతో లాంగ్ డ్రైవ్ కు వెళ్ళాలని ప్లాన్ చేసుకున్న వారిద్దరూ ఒక రోజు రాత్రి బయటకు వెళ్లి, కారులో రొమాన్స్ చేసుకుంటూ ఉంటారు. ఆ సమయంలో పోలీసు ఆఫీసర్‌ని అని వచ్చిన మాధవ్ (రవీంద్ర విజయ్) వారి రొమాన్స్ ఫోటోలను తీసి బెదిరించి ఆ రాత్రంతా వాళ్ళను బ్లాక్ మెయిల్ చేస్తాడు. ఇంతకీ ఈ మాధవ్ ఎవరు ?  సిద్ధు, అను అత‌ని బారి నుంచి ఎలా బ‌య‌ట‌ప‌డ‌తారు? చివ‌రికి ఈ ఇద్దరి ప్రేమ ఏమైంది? అనేది మిగిలిన కథ.

నటీనటులు
 తేజ సజ్జా - సిద్దార్థ్ 
 ప్రియా ప్రకాష్ వారియర్ - అనసూయ \ అను
 రవీంద్ర విజయ్ - మాధవ్‌
లియోన్ లిషోయ్ 
గోపరాజు విజయ్ 

 పాటల జాబితా 
ఆనందం మదికే, రచన: శ్రీమణి, గానం. సిద్ శ్రీరామ్ , సత్య యామిని
ఆగలేక పోతున్నా, రచన: శ్రీమణి, గానం. అనురాగ్ కులకర్ణి,
చీకటి చిరు జ్వాలైయే , రచన: శ్రీమణి , గానం.అనురాగ్ కులకర్ణి , ఉమానేహా.

సాంకేతికవర్గం

స‌మ‌ర్ప‌ణ‌: ఆర్‌.బి. చౌద‌రి
దర్శకత్వం: యస్.యస్. రాజు
నిర్మాతలు: ఎన్వీ ప్రసాద్, పారస్ జైన్, వాకాడ అంజన్ కుమార్
సంగీతం: సాగర్ మహతి
పాటలు: శ్రీమణి
ఛాయాగ్రహణం: శ్యామ్ కె. నాయుడు
కూర్పు	ఏ.వర ప్రసాద్
నిర్మాణ సంస్థ: మెగా సూపర్ గుడ్ ఫిలిమ్స్
ఆర్ట్ డైరెక్టర్: విఠల్ కొసనం
పీఆర్వో: వంశీ-శేఖ‌ర్

 ప్రచారం 
ఈ చిత్రంలోని ఆనందమా..ఆనందమదికే లిరికల్ పాటను 2021, ఫిబ్రవరి 13న విడుదల చేశారు. ఈ సినిమాకు సంబంధించి ఫ‌స్ట్‌లుక్ ను 2021, మార్చి 5న విడుదల చేశారు. ఈ చిత్రం ట్రైలర్ ను 2021, ఏప్రిల్ 15న విడుదల చేశారు. ఈ చిత్రాన్ని 2021, ఏప్రిల్ 23న విడుదల చేయాలని భావించగా క‌రోనా వ‌ల‌న రిలీజ్ వాయిదా వేశారు.ఈ సినిమా ట్రైలర్ ను 27 జూలై 2021న విడుదలైంది.

మూలాలు

వర్గం:2021 తెలుగు సినిమాలు